pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นรม.และรมว.กห.แสดงความเสียใจและสั่งช่วยเหลือครอบครัวผู้เสียชีวิตระหว่างพักกักตัวควบคุมโรค [กระทรวงกลาโหม]
วันอาทิตย์ที่ 21 มิถุนายน 2563
นรม.และรมว.กห.แสดงความเสียใจและสั่งช่วยเหลือครอบครัวผู้เสียชีวิตระหว่างพักกักตัวควบคุมโรค [กระทรวงกลาโหม]
นรม.และรมว.กห.แสดงความเสียใจและสั่งช่วยเหลือครอบครัวผู้เสียชีวิตระหว่างพักกักตัวควบคุมโรค
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้กล่าวแสดงความเสียใจกับครอบครัวของ นายพงษ์ศักดิ์ คิดค้า ที่เสียชีวิตระหว่างการเข้าพักรับการกักตัวควบคุมโรคของรัฐ ณ สถานที่โรงแรมบางกอกเซ็นเตอร์ กทม. โดย นรม.และรมว.กห.ได้ขอให้ส่วนราชการที่เกี่ยวข้องให้การสนับสนุนช่วยเหลือและอํานวยความสะดวกญาติและครอบครัวผู้เสียชีวิตในการประกอบพิธีบําเพ็ญกุศลในภูมิลําเนา
ข้อมูลในขั้นต้นทราบว่า นายพงษ์ศักดิ์ฯ มีภูมิลําเนาอยู่ อ.ชุมพวง จว.นครราชสีมา เดินทางกลับมาจากประเทศญี่ปุ่นในเที่ยวบิน JAL031 เมื่อ 9 มิ.ย.63 โดยแพทย์ได้คัดกรองขั้นต้นแล้วพบว่าเป็นโรคหัวใจ มียารับประทานเพียงพอ 14 วัน และแจ้งว่าจะไปรับการรักษาต่อที่ จว.นครราชสีมา จากผลการตรวจเชื้อทั้งสองครั้งที่ผ่านมา ยืนยันไม่พบเชื้อ COVID-19 โดยในเช้าวันเดียวกันยังรับประทานอาหารปกติ คาดว่าเสียชีวิตในช่วงก่อนเที่ยง ซึ่งทีมแพทย์ได้ติดต่อวัดอุณหภูมิประจําวันและบริการอาหารกลางวันแต่ไม่ได้รับการติดต่อ เมื่อเปิดห้องพักเข้าไปไม่พบสัญญาณชีพ คาดว่าหัวใจล้มเหลว ซึ่งอยู่ระหว่างการพิสูจน์ทราบจาก รพ.ตํารวจ ถึงสาเหตุที่แท้จริงของการเสียชีวิต ทั้งนี้ได้ประสานญาติผู้เสียชีวิตทราบแล้ว
ในขณะที่ พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห. พร้อมเจ้าหน้าที่ได้รุดเดินทางไปสถานที่เกิดเหตุแล้ว เพื่อรับทราบเหตุการณ์ที่เกิดขึ้น พร้อมได้แสดงความเสียใจและให้การช่วยเหลืออํานวยความสะดวกกับญาติผู้เสียชีวิตในขั้นต้นแล้ว ทั้งการเดินทางและเคลื่อนย้ายกลับภูมิลําเนา
โดย รมช.กห.ได้กําชับขอให้เจ้าหน้าที่ปฏิบัติงานในทุกสถานที่กักควบคุมโรคของรัฐ ให้การดูแลผู้ที่มีโรคประจําตัวอยู่เดิมให้ใกล้ชิดมากขึ้น และให้คงความต่อเนื่องในการติดต่อสื่อสารกับผู้เข้าพัก เพื่อให้ทุกคนมีความสุขใจระหว่างอยู่ในการดูแลของรัฐ
รัฐบาลไทย-ข่าวทำเนียบรัฐบาล-เขตสุขภาพที่ 4 ฟื้นฟูผู้ป่วยหลังพ้นวิกฤต 3 โรค กลับมาทำงานได้
วันอาทิตย์ที่ 4 กุมภาพันธ์ 2561
เขตสุขภาพที่ 4 ฟื้นฟูผู้ป่วยหลังพ้นวิกฤต 3 โรค กลับมาทํางานได้
กระทรวงสาธารณสุข เผยเขตสุขภาพที่ 4 ฟื้นฟูผู้ป่วยหลังพ้นวิกฤต 3 โรค เปลี่ยน “ภาระ...เป็นพลังของสังคม”และ “คนไข้มาสู่....คนที่ทํางานได้ของสังคม”
กระทรวงสาธารณสุข เผยเขตสุขภาพที่ 4 ฟื้นฟูผู้ป่วยหลังพ้นวิกฤต 3 โรค เปลี่ยน “ภาระ...เป็นพลังของสังคม”และ “คนไข้มาสู่....คนที่ทํางานได้ของสังคม”
นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุขให้สัมภาษณ์ภายหลังตรวจเยี่ยมเขตสุขภาพที่ 4 ว่านโยบายกระทรวงสาธารณสุข ให้ความสําคัญในการดูแลประชาชนทุกคน พบว่า เขตสุขภาพที่4 มีผลสําเร็จในการดูแลรักษาผู้ป่วยที่มีอาการพ้นระยะวิกฤติและมีอาการคงที่ (Intermediate care) จากโรงพยาบาลศูนย์กลับมาดูแลต่อที่โรงพยาบาลชุมชนและโรงพยาบาลส่งเสริมสุขภาพตําบลรูปแบบการดูแลส่งต่อผู้ป่วยพ้นระยะวิกฤต และมีอาการคงที่จะเน้นใน 3 โรคสําคัญ คือ โรคหลอดเลือดสมอง การบาดเจ็บที่สมอง และการบาดเจ็บที่กระดูกสันหลัง เพื่อช่วยลดการนอนรักษาตัวในโรงพยาบาลศูนย์ไปยังโรงพยาบาลชุมชนใกล้บ้านใกล้ใจพร้อมมีทีมหมอครอบครัว สหวิชาชีพดูแลฟื้นฟูต่อเนื่องจากโรงพยาบาลจนถึงบ้านเพื่อช่วยลดความพิการ หรือบางรายหายเป็นปกติ สามารถกลับไปทํางานได้ นับเป็นการเปลี่ยนภาระเป็นพลังของสังคมและเปลี่ยนคนไข้มาสู่คนที่ทํางานได้ของสังคมนอกจากนี้คนไข้หรือญาติ ยังติดต่อกับเจ้าหน้าที่คลินิกหมอครอบครัว โดยผ่านโปรแกรมบนโทรศัพท์มือถือซึ่งสามารถติดตามดูแลการรักษาได้อย่างต่อเนื่อง
ผลการดําเนินงานในปี 2560 พบว่า ช่วยทําให้ผู้ป่วยพ้นขีดอันตรายใน6เดือนแรกได้ร้อยละ70ดูแลผู้ป่วยที่อยู่ในช่วงระยะฟื้นฟูให้สามารถเคลื่อนไหวช่วยเหลือตัวเองได้ร้อยละ70 ส่วนผู้ป่วยที่นอนติดเตียงแต่ไม่มีแผลกดทับสามารถช่วยเหลือได้ร้อยละ20 ซึ่งสามารถช่วยผู้ป่วยโรคหลอดเลือดสมองที่อยู่ในระยะกึ่งวิกฤตได้ให้มีคุณภาพชีวิตที่ดีและกลับสู่ชุมชนอย่างเต็มศักยภาพ
ผลงานเขตสุขภาพที่ 4 ได้นําร่อง การดูแลผู้ป่วยพ้นวิกฤตดูแลต่อที่โรงพยาบาลชุมชน โดยได้จับคู่โรงพยาบาล    4 แห่ง ดังนี้ จังหวัดสระบุรี โรงพยาบาลสระบุรี กับ โรงพยาบาลหนองแค, จังหวัดนนทบุรี โรงพยาบาลพระนั่งเกล้า กับ โรงพยาบาลบางบัวทอง2, จังหวัดพระนครศรีอยุธยา โรงพยาบาลพระนครศรีอยุธยากับโรงพยาบาลบางบาล และจังหวัดลพบุรี โรงพยาบาลพระนารายณ์มหาราช กับ โรงพยาบาลท่าวุ้ง นอกจากนี้โรงพยาบาลชุมชนในเขตสุขภาพที่ 4 จํานวน 59 แห่ง ได้สํารองเตียงรองรับ 2 เตียง เพื่อทําให้คนไข้สามารถกลับมาทํางานเป็นพลังสังคมต่อไป
เขตสุขภาพที่ 4 ประกอบด้วย 8 จังหวัดภาคกลางตอนบน นนทบุรี ปทุมธานี พระนครศรีอยุธยา อ่างทอง ลพบุรี สิงห์บุรี นครนายก และสระบุรี
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงอุตสาหกรรม ตรวจเยี่ยมและให้กำลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันอาทิตย์ที่ 6 สิงหาคม 2560
เลขานุการรัฐมนตรีว่าการกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
เลขานุการรัฐมนตรีว่าการกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ ณ บริเวณมณฑลพิธีท้องสนามหลวง​​
วันที่ 5 สิงหาคม 2560 รัฐบาลโดยกระทรวงอุตสาหกรรม นําโดยนายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม ตรวจเยี่ยมและให้กําลังใจ เจ้าหน้าที่กรมส่งเสริมอุตสาหกรรม ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-แต่งตั้ง รมว.ศึกษาธิการ และ รมช.ศึกษาธิการ
วันจันทร์ที่ 19 ธันวาคม 2559
แต่งตั้ง รมว.ศึกษาธิการ และ รมช.ศึกษาธิการ
เว็บไซต์ราชกิจจานุเบกษา เมื่อวันศุกร์ที่ 16 ธันวาคม 2559 เผยแพร่ประกาศให้รัฐมนตรีพ้นจากความเป็นรัฐมนตรี และแต่งตั้งรัฐมนตรี
สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ ให้ประกาศว่า โดยที่นายกรัฐมนตรีได้กราบบังคมทูลว่า ได้มีรัฐมนตรีลาออกบางตําแหน่ง และสมควรปรับปรุงรัฐมนตรีบางตําแหน่ง เพื่อความเหมาะสมและบังเกิดประโยชน์ต่อการบริหารราชการแผ่นดิน
อาศัยอํานาจตามความในมาตรา19ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช2557ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย (ฉบับชั่วคราว) พุทธศักราช2557แก้ไขเพิ่มเติม (ฉบับที่1) พุทธศักราช2558จึงทรงพระกรุณาโปรดเกล้าฯ ให้รัฐมนตรีพ้นจากความเป็นรัฐมนตรีและแต่งตั้งรัฐมนตรี ดังต่อไปนี้
1. ให้รัฐมนตรีพ้นจากความเป็นรัฐมนตรี ดังต่อไปนี้
หม่อมหลวงปนัดดา ดิศกุล รัฐมนตรีประจําสํานักนายกรัฐมนตรี
พ้นจากความเป็นรัฐมนตรี
นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี
พ้นจากความเป็นรัฐมนตรี
นายออมสิน ชีวะพฤกษ์ รัฐมนตรีช่วยว่าการกระทรวงคมนาคม
พ้นจากความเป็นรัฐมนตรี
นายสุวิทย์ เมษินทรีย์ รัฐมนตรีช่วยว่าการกระทรวงพาณิชย์
พ้นจากความเป็นรัฐมนตรี
นายพิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี
พ้นจากความเป็นรัฐมนตรี
นายธีระเกียรติ เจริญเศรษฐศิลป์ รัฐมนตรีช่วยว่าการกระทรวงศึกษาธิการ
พ้นจากความเป็นรัฐมนตรี
นางอรรชกา สีบุญเรือง รัฐมนตรีว่าการกระทรวงอุตสาหกรรม
พ้นจากความเป็นรัฐมนตรี
2.ให้แต่งตั้งรัฐมนตรี ดังต่อไปนี้
นายออมสิน ชีวะพฤกษ์ เป็นรัฐมนตรีประจําสํานักนายกรัฐมนตรี
นายสุวิทย์ เมษินทรีย์ เป็นรัฐมนตรีประจําสํานักนายกรัฐมนตรี
นายวีระศักดิ์ ฟูตระกูล เป็นรัฐมนตรีช่วยว่าการกระทรวงการต่างประเทศ
นางสาวชุติมา บุณยประภัศร เป็นรัฐมนตรีช่วยว่าการกระทรวงเกษตรและสหกรณ์
นายพิชิต อัคราทิตย์ เป็นรัฐมนตรีช่วยว่าการกระทรวงคมนาคม
นายพิเชฐ ดุรงคเวโรจน์ เป็นรัฐมนตรีว่าการกระทรวงดิจิทัลเพื่อเศรษฐกิจและสังคม
นายสนธิรัตน์ สนธิจิรวงศ์ เป็นรัฐมนตรีช่วยว่าการกระทรวงพาณิชย์
นายสุวพันธุ์ ตันยุวรรธนะ เป็นรัฐมนตรีว่าการกระทรวงยุติธรรม
นางอรรชกา สีบุญเรือง เป็นรัฐมนตรีว่าการกระทรวงวิทยาศาสตร์และเทคโนโลยี
นายธีระเกียรติ เจริญเศรษฐศิลป์ เป็นรัฐมนตรีว่าการกระทรวงศึกษาธิการ
หม่อมหลวงปนัดดา ดิศกุล เป็นรัฐมนตรีช่วยว่าการกระทรวงศึกษาธิการ
นายอุตตม สาวนายน เป็นรัฐมนตรีว่าการกระทรวงอุตสาหกรรม
ทั้งนี้ ตั้งแต่บัดนี้เป็นต้นไป
ประกาศ ณ วันที่15ธันวาคม พุทธศักราช2559เป็นปีที่1ในรัชกาลปัจจุบัน
ผู้รับสนองพระราชโองการ
พลเอก ประยุทธ์ จันทร์โอชา
นายกรัฐมนตรี
รายละเอียดเพิ่มเติม:เว็บไซต์ราชกิจจานุเบกษา
รัฐบาลไทย-ข่าวทำเนียบรัฐบาล-ธปท. พร้อมให้ สง. ยื่นรายชื่อลูกหนี้ SMEs ขอ soft loan ตั้งแต่ 27 เม.ย.เป็นต้นไป [กระทรวงการคลัง]
วันศุกร์ที่ 24 เมษายน 2563
ธปท. พร้อมให้ สง. ยื่นรายชื่อลูกหนี้ SMEs ขอ soft loan ตั้งแต่ 27 เม.ย.เป็นต้นไป [กระทรวงการคลัง]
ธปท. พร้อมให้ สง. ยื่นรายชื่อลูกหนี้ SMEs ขอ soft loan ตั้งแต่ 27 เม.ย.เป็นต้นไป
นายรณดล นุ่มนนท์ รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย (ธปท.) เปิดเผยว่า ธปท. พร้อมให้สถาบันการเงินยื่นรายชื่อลูกหนี้ และจํานวนเงินที่จะขอไปให้ความช่วยเหลือได้ตั้งแต่วันจันทร์ที่ 27 เมษายน 2563 เป็นต้นไป และเมื่อ ธปท. ตรวจสอบว่าเป็นไปตามหลักเกณฑ์แล้ว สถาบันการเงินจะแจ้งผลการอนุมัติให้ทราบภายใน 10 วัน โดยคาดว่าจะเร่งโอนเงินให้ลูกหนี้ได้ภายในปลายสัปดาห์หน้า ขณะเดียวกัน ธปท. ได้เร่งกําชับให้สถาบันการเงินช่วยเหลือลูกหนี้ SMEs ที่เดือดร้อนโดยเร็วที่สุด และหวังว่ามาตรการนี้จะช่วยบรรเทาผลกระทบที่เกิดขึ้นกับผู้ประกอบการ SMEs ทําให้ SMEs มีเงินสดในมือเพื่อรองรับรายจ่ายจําเป็น โดยเฉพาะค่าจ้างพนักงาน นอกจากนี้ ธปท. คาดหวังว่าในช่วง 6 เดือนนี้ สถาบันการเงินจะต้องหารือร่วมกับลูกหนี้อย่างใกล้ชิดเพื่อปรับโครงสร้างหนี้ ปรับแผนการผ่อนชําระหนี้ให้สอดคล้องกับรายได้ที่ลดลง และช่วยจัดโครงสร้างทางการเงินที่เหมาะสมกับธุรกิจของลูกหนี้
รัฐบาลไทย-ข่าวทำเนียบรัฐบาล-นายกฯ กำชับ ก.ท่องเที่ยว รัดกุม จัดแข่งฟุตบอลนัดพิเศษเมืองระยอง เรียกความเชื่อมั่น กระตุ้นเศรษฐกิจ ท่องเที่ยว
วันเสาร์ที่ 1 สิงหาคม 2563
นายกฯ กําชับ ก.ท่องเที่ยว รัดกุม จัดแข่งฟุตบอลนัดพิเศษเมืองระยอง เรียกความเชื่อมั่น กระตุ้นเศรษฐกิจ ท่องเที่ยว
นายกฯ กําชับ ก.ท่องเที่ยว รัดกุม จัดแข่งฟุตบอลนัดพิเศษเมืองระยอง เรียกความเชื่อมั่น กระตุ้นเศรษฐกิจ ท่องเที่ยว
เมื่อวันที่ 1 สิงหาคม น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้กําชับให้ผู้รับผิดชอบการจัดแข่งขันฟุตบอลรายการพิเศษ“NEW NORMAL” DEMONSTRATION MATCH : RAYONG KICK OFF กิจกรรมเพื่อสร้างความเชื่อมั่นและกระตุ้นเศรษฐกิจจังหวัดระยอง ได้ดูแลความเรียบร้อย ให้กิจกรรมดําเนินเป็นไปด้วยความราบรื่น เพราะถือเป็นครั้งแรกที่เปิดให้มีผู้เข้าชมในสนามแข่งขัน อีกทั้งการแข้งขันครั้งนี้ยังเป็นครั้งพิเศษ เพื่อเป็นต้นแบบและกรณีศึกษา สําหรับการผ่อนปรนการเปิดให้เข้าชมการแข่งขันในสนามจริง เมื่อสถานการณ์เอื้ออํานวย
น.ส.ไตรศุลี กล่าวว่า นายกรัฐมนตรี ต้องการสร้างความเชื่อมั่นต่อประชาชนในพื้นที่และสร้างความมั่นใจต่อนักท่องเที่ยว ว่าจังหวัดระยองมีความปลอดภัย ไม่ได้เป็นพื้นที่เสี่ยงต่อการติดโรคโควิด-19 จึงได้กําชับให้ผู้ที่เกี่ยวข้องมีความรัดกุมในการดําเนินงาน โดยในส่วนของการจัดงานนั้น นายพิพัฒน์ รัชกิจประการ รมว.การท่องเที่ยวและกีฬา ได้เตรียมความพร้อมในการจัดการแข่งขันฟุตบอลนัดพิเศษนี้ไว้แล้ว ซึ่งทุกอย่างเป็นไปตามมาตรการเฝ้าระวังของศูนย์บริหารสถานการณ์โควิด-19(ศบค.) โดยมีการคัดกรองตรวจหาเชื้อโควิด-19 ก่อนลงทําการแข่งขันอย่างน้อย 72 ชั่วโมง และจะตรวจอีกครั้งหลังจากเสร็จสิ้นกิจกรรม ในส่วนมาตรการคัดกรองบุคคลหรือผู้เข้าชมกิจกรรมนั้น ทุกคนจะต้องลงทะเบียนผ่านระบบไทยชนะ ตรวจวัดอุณหภูมิก่อนเข้าพื้นที่
สําหรับการแข่งขันฟุตบอลรายการพิเศษ “NEW NORMAL” DEMONSTRATION MATCH : RAYONG KICK OFF จัดขึ้นในเสาร์ที่ 1 สิงหาคม ที่สนามกีฬากลางจังหวัดระยอง โดยกระทรวงการท่องเที่ยวและกีฬา ร่วมกับการกีฬาแห่งประเทศไทย และสมาคมกีฬาฟุตบอลแห่งประเทศไทย ในพระบรมราชูปถัมภ์ มีการแข่งขันใน 2 แมตช์สําคัญคือ ทีม VVIP รัฐบาล ปะทะ ทีมรวมดารา Star Rider และ ระยอง เอฟซี พบกับ ชลบุรี เอฟซี
น.ส.ไตรศุลี กล่าวว่า กิจกรรมเพื่อสร้างความมั่นใจให้กับประชาชนและนักท่องเที่ยวที่จะเดินทางเข้ามาท่องเที่ยวในจังหวัดระยองยังคงมีอย่างต่อเนื่อง โดยในวันอาทิตย์ที่ 9 สิงหาคม จะมีการแข่งขันวิ่ง รายการ "Run Rayong" ภายใต้รูปแบบการแข่งขัน New Normal ป้องกันการแพร่ระบาดตามมาตรการ ศบค. จัดขึ้นที่สวนศรีเมือง อําเภอเมือง จังหวัดระยอง โดยมีการจัดแข่งขัน 2 ระยะทาง คือ ระยะทาง 3 กิโลเมตร และระยะทาง 10 กิโลเมตร
"นายกรัฐมนตรี หวังว่ากิจกรรมเพื่อสร้างความเชื่อมั่นและกระตุ้นเศรษฐกิจจังหวัดระยอง จะสร้างความมั่นใจให้กับชาวระยองและนักท่องเที่ยวที่จะเดินทางมาจังหวัดระยองได้ และหวังให้กิจกรรมครั้งนี้ได้เปิดประตูการผ่อนปรนมาตรการต่างๆ เพื่อกระตุ้นเศรษฐกิจและการท่องเที่ยวให้กลับมาคึกคัก ภายใต้การใช้ชีวิตตามวิถีใหม่ หรือ New Normal” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ปลัดมหาดไทยสั่งการด่วนผู้ว่าฯ ทุกจังหวัด เชิญชวนนิสิตนักศึกษาในสถาบันการศึกษา และเครือข่าย "ประชารัฐ" ร่วมลงพื้นที่วิเคราะห์สภาพปัญหาตามโครงการไทยนิยม ยั่งยืน
วันจันทร์ที่ 5 มีนาคม 2561
ปลัดมหาดไทยสั่งการด่วนผู้ว่าฯ ทุกจังหวัด เชิญชวนนิสิตนักศึกษาในสถาบันการศึกษา และเครือข่าย "ประชารัฐ" ร่วมลงพื้นที่วิเคราะห์สภาพปัญหาตามโครงการไทยนิยม ยั่งยืน
ปลัดมหาดไทยสั่งการด่วนผู้ว่าฯ ทุกจังหวัด เชิญชวนนิสิตนักศึกษาในสถาบันการศึกษา และเครือข่าย "ประชารัฐ" ร่วมลงพื้นที่วิเคราะห์สภาพปัญหาตามโครงการไทยนิยม ยั่งยืน
วันนี้ (3 มี.ค.61) ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่คณะรัฐมนตรีได้มีมติเมื่อวันที่ 16 มกราคม 2561 เรื่องการมีส่วนร่วมเพื่อพัฒนาประเทศไทยสู่ความยั่งยืน โดยให้มีการผนึกกําลังจากทุกภาคส่วนในพื้นที่ร่วมกันขับเคลื่อนการพัฒนาประเทศสู่ความยั่งยืน รวมถึงให้ทุกส่วนราชการ หน่วยงานที่มีหรือจะมีโครงการกิจกรรมที่จะดําเนินการในระดับตําบล/ หมู่บ้าน บูรณาการดําเนินการร่วมกันตามแนวทางประชารัฐ โดยใช้ทีมขับเคลื่อนการมีส่วนร่วมเพื่อการพัฒนาประเทศไทยสู่ความยั่งยืนระดับตําบลเป็นแกนหลัก
เพื่อให้การดําเนินการขับเคลื่อนการพัฒนาประเทศตามโครงการไทยนิยม ยังยืน เป็นไปตามมติคณะรัฐมนตรีดังกล่าว และเป็นการบูรณาการความร่วมมือของทุกภาคส่วนในพื้นที่ตามแนวทางประชารัฐ ซึ่งจะตอบสนองปัญหาและความต้องการของประชาชนในพื้นที่ รวมทั้งทําให้เกิดความโปร่งใสในการดําเนินการ กระทรวงมหาดไทย จึงได้สั่งการไปยังผู้ว่าราชการจังหวัด ทุกจังหวัด ประสานสถาบันการศึกษาในระดับอุดมศึกษาที่ตั้งอยู่ในพื้นที่ ให้เชิญชวนนิสิต นักศึกษาร่วมลงพื้นที่ตามโครงการไทยนิยม ยั่งยืน เพื่อให้นิสิต นักศึกษาได้มีโอกาสเรียนรู้การทํางานของส่วนราชการ สั่งสมบ่มเพาะประสบการณ์ในการทํางานร่วมกับประชาชน รวมทั้งเชิญผู้แทนภาคเอกชน ภาคประชาสังคม และสถาบันการศึกษาในระดับอุดมศึกษาที่ตั้งอยู่ในพื้นที่ เข้ามามีส่วนร่วมในการสนับสนุนทีมงานฯ ระดับอําเภอในการสรุป วิเคราะห์ข้อมูลความต้องการของประชาชนที่ได้รับจากทีมขับเคลื่อนฯ ระดับตําบล และติดตามการดําเนินการโครงการต่าง ๆ ในพื้นที่
ปลัดกระทรวงมหาดไทย กล่าวเพิ่มเติมว่า กระทรวงมหาดไทย ขอเชิญชวนทุกภาคส่วนซึ่งถือเป็นองค์ประกอบสําคัญของ "ประชารัฐ" ทั้งภาคเอกชน ภาคประชาสังคม สถาบันการศึกษาในระดับอุดมศึกษาที่ตั้งอยู่ในพื้นที่ เข้ามามีส่วนร่วมในการขับเคลื่อนการพัฒนาประเทศตามโครงการไทยนิยม ยั่งยืน เพื่อร่วมกันวิเคราะห์การสะท้อนปัญหาหมู่บ้าน/ชุมชนของพี่น้องประชาชนในทุกพื้นที่ นําไปสู่การดําเนินโครงการไทยนิยม ยั่งยืน ที่สนองตอบความต้องการของประชาชน อย่างโปร่งใส และยั่งยืน.
ครั้งที่ 47/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-ไทยคว้าอันดับ 1 ของโลก ประเทศที่เหมาะเริ่มต้นธุรกิจ
วันเสาร์ที่ 23 พฤษภาคม 2563
ไทยคว้าอันดับ 1 ของโลก ประเทศที่เหมาะเริ่มต้นธุรกิจ
วันอังคารที่ 19 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
เว็บไซต์ข่าวของสหรัฐอเมริกา U.S. News & World Report ประกาศผลการจัดอันดับประเทศที่เหมาะสําหรับการเริ่มต้นธุรกิจมากที่สุดในโลก ประจําปี 2563 โดยประเทศไทยอยู่ในอันดับที่ 1 ประเทศที่ดีที่สุดในการเริ่มต้นธุรกิจ จากทั้งหมด 73 ประเทศทั่วโลก ซึ่งถือเป็นสัญญาณที่ดีที่จะเรียกความเชื่อมั่นของนักลงทุนต่างประเทศให้เข้ามาเริ่มต้นธุรกิจในไทย หลังจากสถานการณ์การแพร่ระบาดของโรคโควิด-19 ดีขึ้น และคาดว่าจะช่วยส่งเสริมการจ้างงานภายในประเทศให้มากขึ้นอีกด้วย สําหรับ 10 อันดับแรก ประเทศที่เริ่มต้นทําธุรกิจดีที่สุดในโลก ได้แก่ ประเทศไทย มาเลเซีย จีน สิงคโปร์ อินเดีย ฟิลิปปินส์ เม็กซิโก สวิตเซอร์แลนด์ อินโดนีเซีย และแคนาดา
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.วท. ตรวจเยี่ยม สนช. มุ่งพัฒนากลุ่มนวัตกรรม
วันพฤหัสบดีที่ 5 มกราคม 2560
รมว.วท. ตรวจเยี่ยม สนช. มุ่งพัฒนากลุ่มนวัตกรรม
รมว.วท. ตรวจเยี่ยม สนช. มุ่งพัฒนากลุ่มนวัตกรรม
บ่ายวันนี้ (30 ธันวาคม 2559) / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี และคณะ ตรวจเยี่ยมสํานักงานนวัตกรรมแห่งชาติ (องค์การมหาชน) หน่วยงานในสังกัดกระทรวงวิทยาศาสตร์และเทคโนโลยี โดยมี ดร.พันธุ์อาจ ชัยรัตน์ ผู้อํานวยการสํานักงานนวัตกรรมแห่งชาติ (องค์การมหาชน) พร้อมคณะ ให้การต้อนรับ ณ อาคารอุทยานนวัตกรรม
สําหรับ สํานักงานนวัตกรรมแห่งชาติ (องค์การมหาชน) เป็นองค์กรหลักในการเสริมสร้างระบบนวัตกรรมแห่งชาติเพื่อเพิ่มคุณค่าที่ยั่งยืน ส่งเสริมการสร้างระบบนวัตกรรมแห่งชาติ อีกทั้งสามารถสร้างโอกาสในการเข้าถึงและใช้ประโยชน์โครงสร้างพื้นฐานทางนวัตกรรมได้ เป็นการยกระดับทักษะและความสามารถทางนวัตกรรมของกลุ่มเป้าหมาย และนวัตกรรมการใช้ความรู้และความคิดสร้างสรรค์ที่นําไปสู่การเปลี่ยนแปลงเพื่อก่อให้เกิดประโยชน์ต่อประเทศชาติและประชาชน
ทั้งนี้ ได้ฟังการบรรยายเรื่อง พัฒนาเอสเอ็มอีกลุ่มนวัตกรรม เช่น Smart SMEs, Startup และได้ชมผลิตภัณฑ์ตัวอย่างด้านนวัตกรรม เช่น ผลิตภัณฑ์มหัศจรรย์นวัตกรรมข้าวไทย อาทิ นวัตกรรมข้าวกับสุขภาพ นวัตกรรมข้าวกับการรักษาโรคและความงาม ผลิตภัณฑ์ยารักษาโรค เครื่องมือสําหรับใช้ในทางแพทย์ และ สินค้าโอท็อป เป็นต้น
ข่าวโดย : นางสาวศิริวรรณ หมินหมัน
ถ่ายภาพและวีดิโอโดย : นายภูมินทร์ ปั้นเล็ก, นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 4 กรกฎาคม 2563 [กระทรวงสาธารณสุข]
วันเสาร์ที่ 4 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 4 กรกฎาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 4 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นคนไทยที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (คูเวต 1 ราย ซูดาน 3 ราย อังกฤษ 1 ราย) ไม่มีผู้ป่วยกลับบ้านเพิ่มทําให้มีผู้ป่วยกลับบ้านสะสม 3,066 ราย หรือคิดเป็นร้อยละ 96.26 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 61 ราย หรือร้อยละ 1.92 ของผู้ป่วยทั้งหมด ไม่มีผู้เสียชีวิตเพิ่ม
รวมผู้เสียชีวิตสะสม 58 ราย ผู้ป่วยสะสมทั้งสิ้น 3,185 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กล่าวว่า ผู้ติดเชื้อรายใหม่วันนี้ 5 ราย เป็นคนไทยที่เดินทางกลับจากต่างประเทศ โดยจําแนกเป็น
- จากคูเวต 1 ราย เพศชาย อายุ 24 ปี เดินทางถึงไทยวันที่ 29 มิถุนายน 2563 เข้ารับการเฝ้าระวังกักตัวที่สถานที่รัฐจัดให้ในกรุงเทพมหานคร เริ่มป่วยวันที่ 2 กรกฎาคม 2563 ด้วยอาการไข้ ระคายเคืองคอ ได้กลิ่นลดลง ได้ตรวจหาเชื้อ ผลพบเชื้อ
- จากสหราชอาณาจักร 1 ราย เพศหญิง อายุ 41 ปี เดินทางถึงไทย วันที่ 26 มิถุนายน 2563 เข้ารับการเฝ้าระวังกักตัวที่สถานที่รัฐจัดให้ในจังหวัดชลบุรี ตรวจหาเชื้อวันที่ 1 กรกฎาคม 2563 ผลพบเชื้อ ไม่มีอาการ
- จากซูดาน 3 ราย เพศชาย อายุ 23 และ 25 ปี (2 ราย) เดินทางถึงไทย วันที่ 24 มิถุนายน 2563 เข้ารับการเฝ้าระวังกักตัวที่สถานที่รัฐจัดให้ในจังหวัดชลบุรี ตรวจหาเชื้อวันที่ 2 กรกฎาคม 2563 ผลพบเชื้อ
นายแพทย์โสภณ กล่าวต่อว่า รัฐบาลได้ประกาศผ่อนคลายมาตรการในระยะที่ 5 เมื่อวันที่ 1 กรกฎาคม 2563 ที่ผ่านมา ทําให้กลุ่มธุรกิจสถานบันเทิงและสถานประกอบการเปิดให้บริการ ซึ่งถือเป็นกิจการ/กิจกรรมที่มีความเสี่ยงสูงอาจเกิดการแพร่กระจายของเชื้อโควิด 19 ได้ กระทรวงสาธารณสุขยังคงขอความร่วมมือเจ้าของกิจการไม่หย่อนมาตรการป้องกันการแพร่กระจายเชื้อโควิด 19 ดําเนินกิจการด้วยฐานวิถีชีวิตใหม่ (New normal) โดยเข้มการจัดพื้นที่แบบเว้นระยะห่าง จัดจุดคัดกรองอายุ/อุณหภูมิ จํากัดจํานวนผู้เข้าใช้บริการ ทําความสะอาดพื้นผิวที่มีผู้สัมผัสร่วมบ่อย ๆ และพนักงานทุกคนต้องสวมหน้ากากอนามัย/หน้ากากผ้าตลอดเวลา ด้านผู้ใช้บริการขอให้ปฏิบัติตามมาตรการป้องกันตนเอง สวมหน้ากากอนามัย/หน้ากากผ้า พกเจลแอลกอฮอล์ล้างมือ และลงทะเบียนเข้า – ออก ผ่านแพลตฟอร์มและแอปพลิเคชัน “ไทยชนะ” ทุกครั้งที่เข้าใช้บริการ เพื่อสะดวกต่อการสอบสวนโรคและติดตามผู้สัมผัสเข้าสู่ระบบการเฝ้าระวังกักกันโรคได้อย่างรวดเร็ว
อย่างไรก็ตาม ภายหลังการให้บริการและเข้ารับบริการ ขอให้พนักงานและผู้เข้ารับบริการ หมั่นสังเกตอาการตนเอง หากพบว่ามีอาการป่วยด้วยระบบทางเดินหายใจ เช่น อาการไข้ ไอ เจ็บคอ ให้หยุดงานและรีบไปพบแพทย์ พร้อมแจ้งประวัติความเสี่ยง เพื่อทําการตรวจวินิจฉัยและรักษาโดยเร็ว
********************************* 4 กรกฎาคม 2563
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย มอบนโยบายผู้ว่าราชการจังหวัด 14 จังหวัดภาคใต้  และตรวจราชการในพื้นที่จังหวัดสุราษฎร์ธานี
วันพฤหัสบดีที่ 1 พฤศจิกายน 2561
รัฐมนตรีว่าการกระทรวงมหาดไทย มอบนโยบายผู้ว่าราชการจังหวัด 14 จังหวัดภาคใต้  และตรวจราชการในพื้นที่จังหวัดสุราษฎร์ธานี
รัฐมนตรีว่าการกระทรวงมหาดไทย มอบนโยบายผู้ว่าราชการจังหวัด 14 จังหวัดภาคใต้
และตรวจราชการในพื้นที่จังหวัดสุราษฎร์ธานี
วันนี้ (31 ต.ค 61) เวลา 08.30 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมหารือข้อราชการให้กับผู้ว่าราขการจังหวัดภาคใต้ 14 จังหวัด พร้อมด้วย ที่ปรึกษารัฐมนตรีว่าการกระทรวงมหาดไทย เลขานุการรัฐมนตรีว่าการกระทรวงมหาดไทย ปลัดกระทรวงมหาดไทย รองปลัดกระทรวงมหาดไทย และอธิบดีทุกกรมในสังกัด ณ ศาลากลางจังหวัดสุราษฎร์ธานี
พลเอก อนุพงษ์ กล่าวว่า รัฐบาลและนายกรัฐมนตรีได้กําหนดกรอบทิศทางในการทํางานได้แก่ ยุทธศาสตร์ชาติ 20 ปี แผนแม่บท และแผนงานในระดับต่างๆ เพื่อเป็นทิศทางในการทํางาน เพื่อตอบสนองความต้องการของประชาชน และใช้งบประมาณให้เกิดความคุ้มค่าที่สุด จึงขอให้ผู้ว่าฯ ได้ใช้กรอบยุทธศาสตร์ชาติ 20 ปี เป็นแนวทางในการทํางาน
จากนั้น พลเอก อนุพงษ์ ได้มอบนโยบายด้านป้องกันและปราบปรามยาเสพติด การบริหารจัดการขยะในพื้นที่ การสร้างการรับรู้ให้กับประชาชน การจัดระเบียบสังคม และการประพฤติปฏิบัติตนและการดูแลตนเองของข้าราชการ
ในทุกระดับ โดยกําชับผู้ว่าฯ ให้ใช้กลไกของกระทรวงมหาดไทยซึ่งเป็นกลไกเดียวที่ครอบคลุมทุกพื้นที่ทั่วประเทศ ตั้งแต่ส่วนกลาง ท้องถิ่น ท้องที่ ได้ร่วมพลังกับภาคเอกชน ประชาชนในรูปแบบประชารัฐ ในการแก้ไขปัญหา และพัฒนาพื้นที่ให้สงบสุขเรียบร้อย เพื่อให้ประชาชนอยู่ดีกินดี และได้เน้นย้ําให้ทุกจังหวัดดําเนินการโครงการจิตอาสาพระราชทาน“เราทําความ ดี ด้วยหัวใจ” ตามแนวทางที่กระทรวงมหาดไทยได้ซักซ้อมการปฏิบัติเพื่อให้เกิดความต่อเนื่อง
ในท้ายสุด พลเอก อนุพงษ์ ได้กล่าวขอบคุณและให้กําลังใจผู้ว่าราชการจังหวัดทั้ง 14 จังหวัด ในการปฏิบัติตามนโยบายรัฐบาล และกระทรวงมหาดไทยให้ประสบความสําเร็จอย่างดีในทุกเรื่อง และขอให้เป็นกําลังหลักในการพัฒนาประเทศต่อไป
รัฐบาลไทย-ข่าวทำเนียบรัฐบาล-สมาชิกสภาผู้แทนราษฎรสหรัฐฯ เข้าเยี่ยมคารวะนายกรัฐมนตรี
วันพุธที่ 17 พฤษภาคม 2560
สมาชิกสภาผู้แทนราษฎรสหรัฐฯ เข้าเยี่ยมคารวะนายกรัฐมนตรี
สมาชิกสภาผู้แทนราษฎรสหรัฐฯ เข้าเยี่ยมคารวะนายกรัฐมนตรี
วันนี้ (12 พฤษภาคม 2560) เวลา 19.00 น. นายกลิน ที เดวีส์ เอกอัครราชทูตสหรัฐอเมริกาประจําประเทศไทย นํานาย William L. Johnson สมาชิกสภาผู้แทนราษฎร พรรครีพับลิกัน รัฐโอไฮโอ เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเยือนไทยระหว่างวันที่ 12 – 13 พฤษภาคม 2560 เพื่อรับทราบถึงนโยบายการค้าและการลงทุน ทั้งนี้ พลโทวีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวชื่นชมความสัมพันธ์ไทย – สหรัฐอเมริกา ที่ยึดมั่นความเป็นพันธมิตรมายาวนาน 184 ปี และจากการสนทนาทางโทรศัพท์กับประธานาธิบดีทรัมป์ ที่ผ่านมาเมื่อเร็วๆ นี้ ก็เป็นไปอย่างมิตรไมตรี โดยได้มีการหารือถึงความร่วมมือระหว่างไทย-สหรัฐ ฯ ในมิติต่างๆ ซึ่งที่ผ่านมาได้มีโอกาสพบปะกับภาคเอกชนจากสภาธุรกิจธุรกิจไทย-สหรัฐ ฯ รวมทั้งผู้แทนจากภาครัฐสภา หน่วยงานภาครัฐต่างๆ อาทิ ผู้บัญชาการกองกําลังสหรัฐอเมริกาภาคพื้นเอเชียแปซิฟิก สะท้อนให้เห็นว่า มิตรภาพและความร่วมมือ ระหว่างไทยและสหรัฐ ฯ จะยืนยาวและยั่นยืน สําหรับการพัฒนาการเมืองไทยนั้นขอให้มั่นใจว่า รัฐบาล ยึดมั่นเดินตาม Roadmap เพือมุ่งสู่ประชาธิปไตยอย่างเต็มรูปแบบและยั่งยืน
สําหรับความร่วมมือด้านการค้าการลงทุนระหว่างไทยกับสหรัฐอเมริกานั้น นายกรัฐมนตรีย้ําว่า ไทยให้ความสําคัญกับการดูแลนักธุรกิจสหรัฐอเมริกาซึ่งมีอยู่จํานวนมากในประเทศไทยมาโดยตลอด ความสัมพันธ์ระหว่างสมาคมธุรกิจไทย-สหรัฐอเมริกาเป็นไปด้วยดี ปัจจุบัน มีบริษัทไทยหลายบริษัทเข้าไปลงทุนอยู่ในสหรัฐอเมริกา ได้สร้างงานและรายได้ให้ชาวอเมริกันจํานวนมาก อาทิ บริษัท ปตท. ของไทยมีแผนเข้าไปลงทุนในอุตสาหกรรมปิโตรเคมีที่รัฐโอไฮโอ โดยอยู่ระหว่างศึกษาโอกาสการลงทุนสร้างศูนย์อุตสาหกรรมปิโตรเคมี (petrochemical complex) ขนาดใหญ่ด้วยเงินลงทุนกว่า 6,000 ล้านเหรียญสหรัฐอเมริกา หวังว่า นาย Johnson ในนามของสมาชิกสภาผู้แทนราษฎร จะช่วยดูแลคนไทยและบริษัทไทยที่เข้าไปในลงทุนในพื้นที่ดูแลเป็นอย่างดี เนื่องจากการค้าการลงทุนที่เกิดขึ้นจะเป็นประโยชน์แก่ทุกฝ่ายรวมถึงชุมชนอเมริกันในพื้นที่ด้วย
โอกาสนี้ นาย Johnson สมาชิกสภาผู้แทนราษฎร พรรครีพับลิกัน รัฐโอไฮโอ ได้กล่าวแสดงความประทับใจในการเดินทางมาเยือนไทยเป็นครั้งแรก และมั่นใจว่าประชาชนสหรัฐอเมริกันและพลเมืองโอไฮโอต่าง ชื่นชมความสัมพันธ์ 184 ปี ระหว่างไทยและสหรัฐ ฯ ทั้งนี้ สหรัฐ ฯ พร้อมที่จะให้การดูแลนักลงทุนไทยในสหรัฐ ฯ รวมทั้งการลงทุนของไทยในรัฐโอไฮโอ เช่นเดียวกัน เพราะเชื่อว่า ความแข็งแกร่งทางเศรษฐกิจของไทยจะส่วนอย่างสําคัญในการสร้างความมั่นคงในภูมิภาคด้วย